Póstvegurinn í Árnessýslu . Í staðinn fyrir að svara " m-g " orði til orðs , vil ég biðja lesendur Ísafoldar að bera vandlega saman greinir hans og mína . Ég get ekki séð , að hann hafi hrakið neitt í henni . Spurningarnar hans fara utan við merginn málsins , og það , sem hann segir um Hraunsá , er ónákvæmt : hún var ófær daginn sem flóðið var mest , en ferjað yfir hana daginn eftir . Það er líka auðséð á síðari grein " m-g´s " , að hann hefir að nokkru leyti látið sannfærast , líklega bæði af grein minni og af því að pósturinn tepptist við Sandhólaferju í vetur . Nú get ég því verið stuttorður , og skal að eins líta á aðalspursmálið , sem er þetta : Er það samgöngumáli sýslunnar í hag , eða óhag , að fallast á tillögu " m-g´s " ? Svo hagar til , að aðalstraumar umferðarinnar um sýsluna austan Ölfusár eru eftir 4 aðalvegum : Eyrarbakkavegi , milli Óseyrar og Sandhólaferju ; Ásavegi , milli uppsveita og Eyrarbakka ; Hraungerðisvegi , milli uppsveita og Ölfusár ferjustaða , eða milli brúanna tilvonandi ( " uppsveitir " eru báðum megin Þjórsár ) ; og Melavegi , milli Ölfusár ( ferjustaða eða brúar ) og Eyrarbakka . Þar er umferðin einna minnst , og þó eigi lítil . Allir , sem fara um Ölfusárbrú , hljóta annaðhvort að fara Hraungerðisveg eða Melaveg ; og eftir því sem til hagar , hlýtur meiri hlutinn að fara Hraungerðisveg . Þar er mjög mikil umferð , hvað sem " m-g " segir , og hlýtur að verða svo lengi , sem uppsveitamenn hafa viðskipti við kaupstaði og útver við Faxaflóa . Og þau viðskipti hafa ekki minnkað að sama skapi sem viðskipti við Eyrarbakka hafa aukist , síðan einokunin var rofin þar og síðan farið var að hafa lóð til fiskiveiða þar . En viðskiptalífið hefir mikið glæðst síðan . Um slíkt þótti mér ekki þörf að orðlengja ; það er ekki mergurinn málsins . Hann er sá ; að allir þessir vegir eru nauðsynlegir og þurfa að vera í góðu lagi . Hraungerðisvegurinn er póstvegur ( þó ekki allur fyr , en Þjórsárbrúin kemur ) ; en hinir allir , ásamt mörgum öðrum , hvíla eingöngu á sýsluvegasjóðnum . Nú er vegasjóðurinn ekki einungis fátækur , heldur í stórskuld eftir Melabrúna ; er mikill og tilfinnanlegur brestur á því , að hann geti fullnægt þörfum sýsluveganna . En nú vill " m-g " , að hann hafi skipti : láti landssjóð taka við Melaveginum , þar sem af er hið harðasta , en taki aftur að sér Hraungerðisveginn , þar sem hvað mest er ógjört : það sem þar er búið að gjöra , er varla nema byrjun . Slík skipti mundu því auka vandræði vegasjóðsins að miklum mun , og það yrði því meiri brestur eftir en áður á því , að vegasjóðurinn gæti fullnægt þörfum sýsluveganna . Vert er að taka það fram , að vegarkaflinn , sem búið er að gjöra á Hraungerðisvegi , hefir orðið fyrir árflóði og ekki sakað , því hann var klakaður , en slík árflóð koma aldrei þegar jörð er þíð , þó þau komi , sem ég hefi aldrei fortekið . En þó landssjóður tæki að sér Melaveg og Eyrarbakkaveg , þá mundi hann að eins kosta til viðhalds brúanna þar , en ekki gjöra þá að akvegum að sinni . Þar er alstaður með sjónum torfærulaust fyrir hesta , þó víða sé grýtt eftir sjóganginn sem þar er eigi sjaldgæfur . En ætti að leggja þar akveg , yrði fyrst að tryggja hann með öflugum sjógarði alla leið frá Baugstaðasíki að Óseyrarferjustað . Ég er nú engan veginn vonlaus um , að þetta verði gjört með tímanum , t . a . m. þegar búið er að bæta Eyrarbakkahöfn og gjöra hana frjálsa ; því fátt er líklegra til að hafa stórvægilegar framfarir í för með sér , bæði fyrir Eyrarbakka og nærhéruðin . En meðan ekki er fyrir akvegi að gangast , sé ég ekki betur en að ferðamönnum megi standa á sama , hvort vegurinn heitir póstvegur eða ekki ; eins og Eyrarbakkamönnum mun mega standa á sama , hvort það er póststöð eða bréfhirðing ; þeir senda flestöll bréf sín með öðrum ferðum . Í þeirri von , að ég þurfi ekki oftar að taka til máls í þessu máli , vil ég gleðja " m-g " með því , að ef búið væri að brúa báðar árnar , ef Hraungerðisvegurinn væri kominn í það lag , sem þörf er og , og ef vissa væri fyrir því , að akvegur yrði lagður frá Eyrarbakka til brúanna beggja , þá mundi ég ekki álíta tillögu hans háskalega fyrir samgöngumál vor . Vill hann nú ekki láta hana bíða eftir þessu ? Vilji hann það ekki , er hætt við , að fleirum en mér detti í hug , að sá fiskur liggi undir steini , sem ekki er lagaður til að greiða fyrir Þjórsárbrúnni eða samgöngunum yfir höfuð . Brynjólfur Jónsson . Póstvegurinn í Árnessýslu . Í staðinn fyrir að svara " m-g " orði til orðs , vil ég biðja lesendur Ísafoldar að bera vandlega saman greinir hans og mína . Ég get ekki séð , að hann hafi hrakið neitt í henni . Spurningarnar hans fara utan við merginn málsins , og það , sem hann segir um Hraunsá , er ónákvæmt : hún var ófær daginn sem flóðið var mest , en ferjað yfir hana daginn eftir . Það er líka auðséð á síðari grein " m-g´s " , að hann hefir að nokkru leyti látið sannfærast , líklega bæði af grein minni og af því að pósturinn tepptist við Sandhólaferju í vetur . Nú get ég því verið stuttorður , og skal að eins líta á aðalspursmálið , sem er þetta : Er það samgöngumáli sýslunnar í hag , eða óhag , að fallast á tillögu " m-g´s " ? Svo hagar til , að aðalstraumar umferðarinnar um sýsluna austan Ölfusár eru eftir 4 aðalvegum : Eyrarbakkavegi , milli Óseyrar og Sandhólaferju ; Ásavegi , milli uppsveita og Eyrarbakka ; Hraungerðisvegi , milli uppsveita og Ölfusár ferjustaða , eða milli brúanna tilvonandi ( " uppsveitir " eru báðum megin Þjórsár ) ; og Melavegi , milli Ölfusár ( ferjustaða eða brúar ) og Eyrarbakka . Þar er umferðin einna minnst , og þó eigi lítil . Allir , sem fara um Ölfusárbrú , hljóta annaðhvort að fara Hraungerðisveg eða Melaveg ; og eftir því sem til hagar , hlýtur meiri hlutinn að fara Hraungerðisveg . Þar er mjög mikil umferð , hvað sem " m-g " segir , og hlýtur að verða svo lengi , sem uppsveitamenn hafa viðskipti við kaupstaði og útver við Faxaflóa . Og þau viðskipti hafa ekki minnkað að sama skapi sem viðskipti við Eyrarbakka hafa aukist , síðan einokunin var rofin þar og síðan farið var að hafa lóð til fiskiveiða þar . En viðskiptalífið hefir mikið glæðst síðan . Um slíkt þótti mér ekki þörf að orðlengja ; það er ekki mergurinn málsins . Hann er sá ; að allir þessir vegir eru nauðsynlegir og þurfa að vera í góðu lagi . Hraungerðisvegurinn er póstvegur ( þó ekki allur fyr , en Þjórsárbrúin kemur ) ; en hinir allir , ásamt mörgum öðrum , hvíla eingöngu á sýsluvegasjóðnum . Nú er vegasjóðurinn ekki einungis fátækur , heldur í stórskuld eftir Melabrúna ; er mikill og tilfinnanlegur brestur á því , að hann geti fullnægt þörfum sýsluveganna . En nú vill " m-g " , að hann hafi skipti : láti landssjóð taka við Melaveginum , þar sem af er hið harðasta , en taki aftur að sér Hraungerðisveginn , þar sem hvað mest er ógjört : það sem þar er búið að gjöra , er varla nema byrjun . Slík skipti mundu því auka vandræði vegasjóðsins að miklum mun , og það yrði því meiri brestur eftir en áður á því , að vegasjóðurinn gæti fullnægt þörfum sýsluveganna . Vert er að taka það fram , að vegarkaflinn , sem búið er að gjöra á Hraungerðisvegi , hefir orðið fyrir árflóði og ekki sakað , því hann var klakaður , en slík árflóð koma aldrei þegar jörð er þíð , þó þau komi , sem ég hefi aldrei fortekið . En þó landssjóður tæki að sér Melaveg og Eyrarbakkaveg , þá mundi hann að eins kosta til viðhalds brúanna þar , en ekki gjöra þá að akvegum að sinni . Þar er alstaður með sjónum torfærulaust fyrir hesta , þó víða sé grýtt eftir sjóganginn sem þar er eigi sjaldgæfur . En ætti að leggja þar akveg , yrði fyrst að tryggja hann með öflugum sjógarði alla leið frá Baugstaðasíki að Óseyrarferjustað . Ég er nú engan veginn vonlaus um , að þetta verði gjört með tímanum , t . a . m. þegar búið er að bæta Eyrarbakkahöfn og gjöra hana frjálsa ; því fátt er líklegra til að hafa stórvægilegar framfarir í för með sér , bæði fyrir Eyrarbakka og nærhéruðin . En meðan ekki er fyrir akvegi að gangast , sé ég ekki betur en að ferðamönnum megi standa á sama , hvort vegurinn heitir póstvegur eða ekki ; eins og Eyrarbakkamönnum mun mega standa á sama , hvort það er póststöð eða bréfhirðing ; þeir senda flestöll bréf sín með öðrum ferðum . Í þeirri von , að ég þurfi ekki oftar að taka til máls í þessu máli , vil ég gleðja " m-g " með því , að ef búið væri að brúa báðar árnar , ef Hraungerðisvegurinn væri kominn í það lag , sem þörf er og , og ef vissa væri fyrir því , að akvegur yrði lagður frá Eyrarbakka til brúanna beggja , þá mundi ég ekki álíta tillögu hans háskalega fyrir samgöngumál vor . Vill hann nú ekki láta hana bíða eftir þessu ? Vilji hann það ekki , er hætt við , að fleirum en mér detti í hug , að sá fiskur liggi undir steini , sem ekki er lagaður til að greiða fyrir Þjórsárbrúnni eða samgöngunum yfir höfuð . Brynjólfur Jónsson .